Wafiadini wa Lyon ndio Wakristo wafiadini wa kwanza wa Ufaransa. Ni kwamba mwaka 177 dhuluma ya kaisari Marcus Aurelius dhidi ya Ukristo ilisababisha mauaji makubwa katika mji mkuu wa Gallia, jina lake Lugdunum (siku hizi Lyon). Kati yao, ni maarufu hasa askofu Potinus wa Lyon na mtumwa bikira Blandina wa Lyon. Wengine ni: Aleksanda, Attalus, Vezi Espagati, Maturus, shemasi Sanctius, padri Zakaria, Makari, Asklibiade, Silvio, Primo, Ulpio, Vitale, Komino, Oktoba, Filomeno, Gemino, Julia, Albina, Grata, Emilia, Potamia, Pompea, Rodana, Biblis, Kwarsya, Materna, Elpis, Pontiko, Isto, Aristeo, Korneli, Zosimo, Tito, Julius, Zotiko, Apoloni, JeminianI, Julia mwingine, Ausona, Emilia mwingine, Iamnika, Pompea mwingine, Domna, Yusta, Trofima na Antonia. Nusu walikuwa wenyeji, nusu walowezi kutoka Frigia, leo nchini Uturuki. Sikukuu yao huadhimishwa tarehe 2 Juni. Kitabu V, I cha Historia ya Kanisa iliyoandikwa na Eusebi wa Kaisarea, kinapatikana katika site de l'antiquité latine et grecque Kitabu I, 49 cha Vitabu vitano vya miujiza kilichoandikwa na Gregori wa Tours, kinapatikana katika site de l'antiquité latine et grecque http://www.santiebeati.it/dettaglio/60450 Martyrologium Romanum